**ELEMENTI I KRITERIJI PRAĆENJA I VREDNOVANJA**

**U NASTAVI ENGLESKOG JEZIKA**

(šk. godina 2019./2020.)

Sljedeći elementi i kriteriji praćenja i vrednovanja sastavljeni su prema Pravilniku o načinima, postupcima i elementima vrednovanja učenika u osnovnoj i srednjoj školi te naputcima Agencije za odgoj i obrazovanje.

**RAZREDNA NASTAVA**

Elementi ocjenjivanja iz engleskog jezika za učenike od drugog do četvrtog razreda su:

* **razumijevanje slušanjem**
* **razumijevanje čitanjem**
* **usmeno izražavanje i stvaranje**
* **pisano izražavanje i stvaranje**

**OSNOVNI KRITERIJI OCJENJIVANJA I VREDNOVANJA**

* Pisane provjere – tijekom školske godine piše se više većih pisanih provjera znanja ili više kratkih provjera koje će unaprijed biti najavljene.
* Učenici mogu biti usmeno provjeravani na svakom nastavnom satu bez prethodne najave.
* Učenik može biti ispitan i ocijenjen bez klasičnog vida usmenog i pisanog ispitivanja, bez najave i prethodnog upozorenja učitelja.
* Učenicima će se kontinuirano tijekom nastavne godine provjeravati donošenje pribora i pisanje domaćih zadaća, a zapažanja će učitelj unijeti u rubriku za bilješke.
* Učitelj može po potrebi pregledati i ocjenjivati radne bilježnice i bilježnice, a svoja zapažanja može unijeti u bilješke.
* Zaključna ocjena na kraju godine ne izvodi se iz aritmetičke sredine, ona može biti i niža i viša. Pri zaključivanje gledaju se obje strane; bilješke i brojke jednako su vrijedne.

**PREDMETNA NASTAVA**

Elementi ocjenjivanja iz engleskog jezika za učenike od šestog do osmog razreda su:

**- razumijevanje**

**- govorne sposobnosti**

**- sposobnost pisanog izražavanja**

**- jezične zakonitosti - gramatika**

**OSNOVNI KRITERIJI OCJENJIVANJA I VREDNOVANJA**

* + ***Pisane provjere*** – pišu se kontinuirano tijekom nastavne godine uz prethodnu najavu predmetnog učitelja te nakon obrađenih i uvježbanih cjelina.
* Mogu se pisati *eseji, vođeni sastavci, kraći pisani zadaci prema modelu (razglednica, e-mail, pismo), diktati (sve navedeno: writing tasks), gramatičke provjere, provjere razumijevanja vokabulara, razumijevanje slušanjem, razumijevanje čitanjem*. Unose se u rubriku ovisno o vještini koja se ciljano provjerava - *„sposobnost pisanog izražavanja“* za *writing tasks*, odnosno rubriku *„razumijevanje“* u slučaju provjere razumijevanja, ili *„jezične zakonitosti i gramatika“* u slučaju gramatike.

Pisane provjerevrednuju seprema sljedećim kriterijima:  
**Minimalni broj bodova**, odnosno postotak za pozitivnu ocjenu:

**51% - dovoljan (2) 65% - dobar (3) 78% - vrlo dobar (4) 91% - odličan (5)**

* + ***Vođeni sastavak / Esej*** vrednuje se ovisno o tipu i prema razrađenim elementima (izvršenje

zadatka, povezanost ideja i struktura unutar teksta, pravopis, pravilna uporaba gramatike i vokabulara) te se na osnovu razrađenosti pojedinih struktura daje konačna ocjena.

* ***Praktični radovi*** (plakati, usmene i pisane prezentacije, projekti, mentalne mape) – predmetni učitelj ove elemente uvodit će i ocjenjivati prema potrebi, a ocjenu će upisati u rubriku, ovisno o vještini koja se ciljano provjerava i prezentira učenikovim uratkom.
* ***Usmene provjere*** – provodit će se kontinuirano tijekom nastavne godine, na svakom nastavnom satu i bez prethodne najave predmetnog učitelja. Učenik može biti usmeno provjeravan i ocijenjen bez klasničnog vida usmenog i pisanog ispitivanja, bez najave i prethodnog upozorenja učitelja.
  + ***Domaća zadaća i pribor*** – učenicima će se kontinuirano tijekom nastavne godine provjeravati donošenje pribora i pisanje domaćih zadaća, a zapažanja će učitelj unijeti u rubriku za bilješke.
  + ***Bilježnica i radna bilježnica*** - učitelj može, po potrebi, pregledati i ocijeniti bilježnice i radne bilježnice, a zapažanja unijeti u bilješke.
  + ***Zaključna ocjena*** na kraju godine ne izvodi se iz aritmetičke sredine, ona može biti i niža i viša. Pri zaključivanje gledaju se obje strane; bilješke i brojke jednako su vrijedne.

**Vrednovanje učenika s teškoćama - razredna i predmetna nastava**

Kod učenika s teškoćama treba vrednovati njegov odnos prema radu i postavljenim zadacima te odgojnim vrijednostima u skladu s njegovim mogućnostima.

Načine, postupke i elemente vrednovanja treba primjeriti teškoći i osobnosti svakog učenika u suradnji sa stručnom službom škole.

Vrednovanje treba usmjeriti na poticanje učenika na aktivno sudjelovanje u nastavi i izvannastavnim aktivnostima, razvijati njegovo samopouzdanje i osjećaj napredovanja, ali i upoznati ravnatelja, razrednika i stručnu službu sa problemima koji se pojavljuju tijekom školske godine, ukoliko je to slučaj.

Pri evaluaciji učenika sa posebnim potrebama nužno je primijeniti individualni pristup. Ako učenik ima izražene teškoće u glasno-govornoj komunikaciji, može mu se omogućiti provjeravanje u pisanome obliku u dogovoru sa stručnom službom škole. Ako učenik ima izražene teškoće u pisanoj komunikaciji, učeniku se treba omogućiti provjeravanje u usmenome obliku.

**Elementi i kriteriji ocjenjivanja za engleski jezik** u potpunosti su prihvaćeni od strane svih članova Aktiva engleskog jezika na sastanku održanom 9. rujna 2019.

Sastavili:

Tatjana Kezele Vengušt

Barbara Badrić

Mario Čuljak

Barbara Račić